Agbani Darego
Chief Agbani Darego, MFR   (a mụrụ Agbani Darego,    n'ụbọchị nke 22 n'ọnwa Disemba n'afọ 1982) bụ nwafọ Naijiria bụ onye ngosi nlere anya na ịma mma, onye enyere okpu mmeri na Miss World n'afọ 2001 . Ọ bụ nwa afọ Afrịka mbụ meriri  na Miss World .

Mbido ndụ 
Darego bụ onye Abonnema a mụrụ na Legos n'ezinụlọ dị ka nwa nke isii nke ụmụ asatọ. Mgbe ọ dị afọ abụọ, ezinụlọ ya kwagara Port Harcourt ebe a zụlitere ya na D-Line .  Darego gara Bereton Montessori Nursery and Primary School, ma mgbe o ruru afọ iri ka e zigara ya n'ụlọ akwụkwọ obibi iji gbochie ya ịhụta nne ya nke na-arịa ọrịa kansa ara . Nne ya, Inaewo, nwere ahia osikapa na ebe a na-ere akwa, ma o nwụrụ n'afọ abuo nwatakiri nwanyị ya bachara ụlọ akwụkwọ obibi. Darego ekwuola banyere otú ọnwụ nne ya si kwadobe ya maka nsogbu dị n'ọdịnihu. Mgbe ọ dị afọ iri na ụma, Darego chọsiri ịbụ onye ngosi nke nlere anya ike, ma nwalee maka asọmpi M-Net Face of Africa n'agbanyeghị na nna ya akwadọghị ya, mana a họrọghị ya dịka onye ruru n'ikpeazụ. Darego gara Federal Government Girls' College,n'Abuloma .  Mgbe ọ gụsịrị ụlọ akwụkwọ sekọndrị, ọ gara Mahadum nke Port Harcourt ebe ọ gụrụ akwụkwọ sayensị kọmputa na mgbakọ na mwepụ.

Pajentịrị 
N’afọ 2001, Darego kpuru okpuru dịka Nwanyị kacha maa mma na Naịjirịa. N'ịmegide nkwenye a ma ama, Darego  nọchighị Valerie Peterside mgbe ewepụsịrị nke a ka ọ sonye n'asọmpi Miss Nigeria. Ka ọnwa ole na ole gasịrị, ọ bụ onye na-asọ mpi na Miss Universe, were bụrụ onye mbụ nke Naijiria ị nọ n'etiti ndị isi 10 nke ọkara ikpeazụ, ma bụrụkwa onye nke asaa n'asọmpi niile. Ọ bụ naanị ya bụ onye yiri uwe e ji egwu mmiri kachasi dị ugwu n'anya n'ime mmadụ iri ahụ ruru ọkara emume nke ikeazụ, megide uwe e ji egwu mmiri kpughere ekpughe ndị ọzọ yi n'oge asọmpi uwe e ji mmiri. 

N’ọnwa Nọvemba n’afọ ahụ, ọ ghọrọ onye izizi nke Afrịka zọọrọ aha Miss World (Ndị meriri n'Afrịka gara aga Penelope Coelen na Anneline Kriel si South Africa, bụ ndị agbụrụ Europe, Antigone Costanda, onye nọchitere anya Ịjipt n'afọ1954 bụ onye Grik). A nabatara mmeri Darego na mba ya, ọchịchị otu afọ ya gụnyere njem ọma na ịhazi ọhụhụ na nnọchite nke pajentị ahụ, yana nsọpụrụ mba nke MFR .

Ngosi nlereanya 
Tupu mmeri MBGN, Darego agbala na mbipụta nlereanya ngwá ahịa maka ndị ụlọ ahịa Collectables, na-iso mmeri ya na Miss Universe, Naomi Campbell kpọrọ ya isonye na Frock 'n' Roll - ọrụ ejiji nlereanya ebere na Barcelona, n'oge na-adịghị anya,ọ na-akpakọrịta ịme ngosi uwe Trump Model Management n'Amerịka.  N'oge na-adịghị anya ọ chịchara dị ka Miss World, ndị nnọchi anya London na Paris  Next Model Management nọchitere anya ya were nweta nkwekọrịta ọrụ afọ atọ na L'Oréal, bụrụ naanị onye ngosi uwe ojii nke abụọ mezuru ihe ngosi a mgbe Vanessa Williams gasịrị, ndị na-ese ya foto bụ Annie Leibovitz, aha ukwu na ndị Amerịka sere ndị Vogue foto . Akara ndị ọzọ o meere ngosi uwe gụnyere Avon, Christian Dior, Sephora, Target, na Macy’s . Darego apụtagokwa na Elle, Marie Claire, Allure, Trace, Stitch, Cosmopolitan, na akwụkwọ akụkọ Essence, na-arụrụ ọtụtụ ndị nrụpụta gụnyere Oscar de la Renta, Marc Bouwer, Tommy Hillfiger, Ralph Lauren, na Gianfranco Ferre ọrụ.

N'obodo ya, Darego a pụtago na mgbasa ozi maka ntutu isi akara Gentle Touch na onye ngosi uwe Oluchi, rụọkwazị ọrụ dị ka Face of Arik Air .  O megokwa ihe mkpuchi akwụkwọ nke Complete Fashion, Mania, ThisDay Style, Genevieve, True Love, na TW Magazine .

Ọrụ ndị ọzọ 

Darego e kpebiela ọtụtụ asọmpi, ejiji na ịme ngosi uwe gụnyere Miss World nke afọ 2014, Miss England nke afọ 2002,  Mr Scotland nke afọ 2002,  na Elite Model Look Nigeria nke afọ 2012 na nke afọ 2014.  N'afọ 2010, ọ malitere ejiji usoro Stylogenic n'igwe onyonyo na Naijiria, ma ka afọ atọ gachara kwupụta maka denim renji ya, AD by Agbani Darego, nke gụnyere jiin, uwe, ugogbe anya anwụ na akpa.

Ndụ onwe ya 
Mgbe mmeri ya n'afọ 2001, ndị Council of Chiefs nke Legos nyere Darego onye isi na nsọpụrụ. N'oge o tinyere ego ya, ọ bụ otu n'ime ndị isi na-abeghị nka na Naijiria. 

N'ihi oge ọrụ ya, Darego hapụrụ Mahadum nke Port Harcourt, mana mgbe ọ kwagara na New York ebe ọ bịanyere aka ọrụ na Next Model Management, Ford Models, na Trump Models, o debanyere aha na Mahadum nke New York ịmụ maka akparamaagwa, akwụkwọ nkeọgụchara n'ọnwa Mee nke afọ 2012.

N’ọnwa Eprel n'afọ 2017, Darego lụrụ onye ya na ya bi kemgbe bụ Ishaya Danjuma, nwa nwoke nke biloniya General Theophilus Yakubu Danjuma, na emume emere na Marrakesh . Ha nwere nwa nwoke a mụrụ n'ọnwa Septemba n'afọ 2018.

Ebe m si dee

Njikọ dị na mpụga 

 Official website

Mmadụ ndi di ndụ
Ụmụ nwanyị Naijiria
Ụmụ nwanyị Naijiria na-eme ngosi uwe